**AUN-QA 7-6 โครงการการศึกษาดูงานและการประชุมเชิงปฏิบัติการ ด้านการจัดกิจกรรมจิตอาสา**

**และการพัฒนาศักยภาพนักศึกษา**

**โครงการ การศึกษาดูงานและการประชุมเชิงปฏิบัติการ**

**ด้านการจัดกิจกรรมจิตอาสาและการพัฒนาศักยภาพนักศึกษา**

**ระหว่างวันที่ 29 สิงหาคม – 2 กันยายน 2559**

**1. ชื่อโครงการ**

การศึกษาดูงานและการประชุมเชิงปฏิบัติการ

ด้านการจัดกิจกรรมจิตอาสาและการพัฒนาศักยภาพนักศึกษา

**2. ผู้รับผิดชอบ**

งานแนะแนว ส่วนกิจการนักศึกษา มหาวิทยาลัยเทคโนโลยีสุรนารี

**3. หลักการและเหตุผล**

ส่วนกิจการนักศึกษามีพันธกิจหลักในการส่งเสริมพัฒนานักศึกษาให้เป็นบัณฑิตที่พึงประสงค์ตามอัตลักษณ์และเอกลักษณ์ของมหาวิทยาลัย รวมทั้งจัดบริการและสวัสดิการแก่นักศึกษาที่มีประสิทธิภาพทันสมัยและเพียงพอ ประกอบกับจำนวนนักศึกษามีแนวโน้มสูงขึ้นทุกปี เนื่องจากมหาวิทยาลัยมีนโยบายให้โควตานักศึกษาในแต่ละภาคส่วนเพื่อให้มีโอกาสเข้าศึกษาในมหาวิทยาลัยอย่างเท่าเทียมกันมากขึ้น จึงทำให้การใช้ชีวิตในมหาวิทยาลัยมีความแตกต่างหลากหลาย อีกทั้งรัฐบาลมีนโยบายให้สถาบันอุดมศึกษาปลูกจิตสำนึกในด้านจิตอาสา จิตสาธารณะ พัฒนานักศึกษาให้มีศักยภาพมีคุณธรรม จริยธรรม โดยผ่านการทำกิจกรรมที่หลากหลาย ส่วนกิจการนักศึกษาจึงจัดให้มีโครงการศึกษาดูงานและการประชุมเชิงปฏิบัติการแก่บุคลากรที่เกี่ยวข้องเป็นประจำทุกปี

**4. วัตถุประสงค์**

1. เพื่อเป็นการพัฒนาและสร้างเครือบุคลากรที่รับผิดชอบในการจัดกิจกรรมเพื่อพัฒนานักศึกษา

2. เพื่อเป็นการแลกเปลี่ยนและเรียนรู้แนวปฏิบัติที่ดีด้านการจัดกิจกรรมจิตอาสา จิตสาธารณะ การพัฒนา นักศึกษาให้มีศักยภาพ มีคุณธรรม จริยธรรม ระหว่างสถาบันศึกษา

3. เพื่อเป็นแนวทางให้กับบุคลากรที่รับผิดชอบในการจัดกิจกรรมเพื่อพัฒนานักศึกษา ได้วางแผนการจัดกิจกรรมนักศึกษาในมหาวิทยาลัยให้เป็นนักศึกษาที่พึงประสงค์ตามอัตลักษณ์และเอกลักษณ์ของ มทส.

4. เพื่อเป็นการศึกษาวัฒนธรรม สภาพความเป็นอยู่ที่แตกต่างกันตามภูมิลำเนาของนักศึกษา มทส. ในการพัฒนารูปแบบการจัดกิจกรรมให้เหมาะสมต่อไป

**5. กลุ่มเป้าหมาย** :จำนวน 10 คน

- ผู้บริหารจำนวน 2 คน

- หัวหน้างานและบุคลากรส่วนกิจการนักศึกษา จำนวน 8 คน

**6. กำหนดระยะเวลา**

- วันจันทร์ที่ 29 สิงหาคม–วันศุกร์ที่ 2 กันยายน 2559 รวม 5 วัน

**7. สถานที่ :**

- มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา

- มหาวิทยาลัยทักษิณ จังหวัดสงขลา

- มหาวิทยาลัยวลัยลักษณ์ จังหวัดนครศรีธรรมราช

- มหาวิทยาลัยราชภัฏสุราษฎร์ธานี จังหวัดสุราษฏร์ธานี

**8. งบประมาณ** **:**  **จำนวน 118,600 บาท** เพื่อเป็นค่าใช้จ่ายดังนี้

|  |  |
| --- | --- |
| 1. ค่าเดินทาง (ค่าน้ำมันเชื้อเพลิง / ค่าเบี้ยเลี้ยงและที่พัก  พนักงานขับรถ / ค่าธรรมเนียมการเดินทาง / ค่าจ้างเหมารถ/  ค่าโดยสารยานพาหนะต่างๆ) | 56,000 บาท |
| 2. ค่าที่พักผู้บริหารเหมาจ่าย (1,800 บาท X 4 คืน X 2 คน) | 14,400 บาท |
| 3. ค่าที่พักของบุคลากรเหมาจ่าย (800 บาท X 4 คืน X 8 คน) | 25,600 บาท |
| 4. ค่าเบี้ยเลี้ยงบุคลากร |  |
| - ผู้บริหาร (400 บาท X 5 วัน X 2 คน) | 4,000 บาท |
| - บุคลากร (320 บาท X 5 วัน X 8 คน) | 12,800 บาท |
| 5. ค่าของที่ระลึก | 4,800 บาท |
| 6. ค่าอื่น ๆ | 1,000 บาท |

## **หมายเหตุ** : โดยทั้งนี้สามารถถัวจ่ายได้ทุกรายการ

****

**กำหนดการ**

**โครงการ การศึกษาดูงานและการประชุมเชิงปฏิบัติการ**

**ด้านการจัดกิจกรรมจิตอาสาและการพัฒนาศักยภาพนักศึกษา**

**ระหว่างวันที่ 29 สิงหาคม – 2 กันยายน 2559**

****

|  |  |
| --- | --- |
| **เวลา** | **กิจกรรม** |
| **29 สิงหาคม 2559**  02.00 - 12.00น.  12.00 - 13.30 น. | - รายงานตัว (ณ อาคารกิจการนักศึกษา ๑)/รับประทานอาหารเช้า/เดินทาง  - รับประทานอาหารกลางวัน |
| 13.30 – 16.30 น.  16.30 - 17.30 | - การศึกษาดูงาน โครงการจิตอาสา และกิจกรรมพัฒนาศักยภาพนักศึกษา  ณ กองกิจการนักศึกษา มหาวิทยาลัยสงขลานครินทร์ วิทยาเขตหาดใหญ่  จังหวัดสงขลา  - เดินทางเข้าที่พัก  - รับประทานอาหารเย็น  - พักผ่อน |
|  |  |
| **30 สิงหาคม 2559**  06.30 – 09.00 น. | - ภารกิจส่วนตัว/ รับประทานอาหารเช้า / เดินทาง |
| 09.00 – 12.00 น.  12.00 – 13.00 น.  13.00 – 15.00 น.  15.00 – 19.00 น. | - ศึกษาดูงาน ระบบหลักสูตรพัฒนานิสิต(นอกชั้นเรียน) : การเรียนรู้ตลอดชีวิต  จิตอาสา จิตสำนึกทางปัญญา พัฒนาทักษะชีวิต และอาสาวัฒนธรรมอาเซียน ณ  กองกิจการนิสิต มหาวิทยาลัยทักษิณ จังหวัดสงขลา  - รับประทานอาหารกลางวัน  - ศึกษาดูงาน ระบบหลักสูตรพัฒนานิสิต(นอกชั้นเรียน) : การเรียนรู้ตลอดชีวิต  จิตอาสา จิตสำนึกทางปัญญา พัฒนาทักษะชีวิต และอาสาวัฒนธรรมอาเซียน ณ  กองกิจการนิสิต มหาวิทยาลัยทักษิณ จังหวัดสงขลา (ต่อ)  - เดินทางไปจังหวัดนครศรีธรรมราช / เข้าที่พัก / รับประทานอาหารเย็น /  พักผ่อน |
| **31 สิงหาคม 2559**  06.30 – 09.00 น. | - ภารกิจส่วนตัว/ รับประทานอาหารเช้า / เดินทาง |
| 09.00 – 12.00 น. | - ศึกษาดูงานด้านกิจการนักศึกษา ณ มหาวิทยาลัยวลัยลักษณ์  จังหวัดนครศรีธรรมราช |
| 12.00 – 13.00 น.  13.00 – 16.30 น.  16.30 – 17.30 น. | - รับประทานอาหารกลางวัน  - เดินทางไปจังหวัดสุราษฎร์ธานี  - เข้าที่พัก / รับประทานอาหารเย็น / พักผ่อน |

|  |  |
| --- | --- |
| **เวลา** | **กิจกรรม** |
| **1 กันยายน 2559**  06.30 – 09.00 น. | - ภารกิจส่วนตัว / รับประทานอาหารเช้า / เดินทาง |
| 09.00 – 12.00 น.  12.00 – 13.00 น.  13.00 – 14.30 น.  14.30 – 18.00 น.  18.00 – 22.00 น.  22.00 น. | - ศึกษาดูงานด้านกิจการนักศึกษา ณ มหาวิทยาลัยราชภัฎสุราษฎร์ธานี  จังหวัดสุราษฎร์ธานี  - รับประทานอาหารกลางวัน  - เดินทางเข้าที่พัก  - ภารกิจส่วนตัว / รับประทานอาหารเย็น  - ประชุมเชิงปฏิบัติการด้านการจัดกิจกรรมจิตอาสาและการพัฒนาศักยภาพ  นักศึกษา  - พักผ่อน |
| **2 กันยายน 2559**  06.30 – 09.00 น. | - ภารกิจส่วนตัว/ รับประทานอาหารเช้า |
| 09.00 – 12.00 น.  12.00 – 13.00 น.  13.00 – 23.00 น. | - ประชุมสรุปการศึกษาดูงานและวางแผนการจัดกิจกรรมเพื่อพัฒนาศักยภาพ  ด้านต่างๆ ให้เหมาะสมสอดคล้องกับวัตถุประสงค์ อัตลักษณ์และเอกลักษณ์  ของ มทส.  - รับประทานอาหารกลางวัน  - เดินทางกลับ มทส. |

หมายเหตุ : – กำหนดการอาจมีการเปลี่ยนแปลง